b'\n_START_ARTICLE_\nMusteloitsu\n_START_SECTION_\nMusteloitsun henkil\xc3\xb6t\n_START_PARAGRAPH_\nMeggie Folchart Mon ja Resan tyt\xc3\xa4r, jolla kuten is\xc3\xa4ll\xc3\xa4\xc3\xa4nkin on taito lukea kirjojen hahmot "eloon". Meggie asuu vanhempineen Elinorin, Meggien isot\xc3\xa4din, luona. Meggiell\xc3\xa4 on Capricornin kyl\xc3\xa4ss\xc3\xa4 koetun seikkailun j\xc3\xa4lkeen ollut vai yksi toive: h\xc3\xa4n tahtoisi osata kirjoittaa niin kuin Fenoglio, jotta saisi luettua hahmoja esiin ja voisi l\xc3\xa4hett\xc3\xa4\xc3\xa4 heid\xc3\xa4t oikein valituilla sanoilla takaisin._NEWLINE_Mortimer Folchart, Mo eli Velhokieli Ammatiltaan kirjansitoja tai kirjanparantaja kuten Meggie tai h\xc3\xa4n itse joskus sanoo. Meggien \xc3\xa4iti ja Resan mies. Mo\'lla on lukemisen lahja, ja t\xc3\xa4st\xc3\xa4 lahjasta l\xc3\xa4htee koko tarina alun perinkin. Kun Mo ensimm\xc3\xa4ist\xc3\xa4 kertaa luki Mustesyd\xc3\xa4n-nimist\xc3\xa4 kirjaa \xc3\xa4\xc3\xa4neen tiet\xc3\xa4en Resan pit\xc3\xa4v\xc3\xa4n siit\xc3\xa4, h\xc3\xa4nen vaimonsa katosi ja tilalle tulivat Capricorn, Basta ja Tomusormi. Elokuvassa Mota n\xc3\xa4yttelee Brendan Fraser, jolle kirjailija on omistanut Musteloitsu-kirjan ja jota h\xc3\xa4n on k\xc3\xa4ytt\xc3\xa4nyt Mon esikuvana._NEWLINE_Theresa Folchart, Resa (Theresa) Resa joutui Mustemaailmaan, Mustesyd\xc3\xa4men tapahtumapaikoille vahingossa, kun h\xc3\xa4nen miehens\xc3\xa4 Mo lukee h\xc3\xa4nelle kyseist\xc3\xa4 kirjaa \xc3\xa4\xc3\xa4neen. Mustemaailmassa Resa ty\xc3\xb6skenteli jonkin aikaa naisilta kielletyss\xc3\xa4 ty\xc3\xb6ss\xc3\xa4, jonka paljastuttua h\xc3\xa4n joutui Capricornin linnaan palvelustyt\xc3\xb6ksi. Kahdesti h\xc3\xa4n yritti karata ja toisella kerralla onnistui jolloin k\xc3\xa4\xc3\xa4rme puri t\xc3\xa4t\xc3\xa4 kesken paon. Tomusormi l\xc3\xb6ysi t\xc3\xa4m\xc3\xa4n ja auttoi piiloon, mutta Capricornin miehet l\xc3\xb6ysiv\xc3\xa4t t\xc3\xa4m\xc3\xa4n, hakkasivat Tomusormen henkihieveriin ja palauttivat Resan vangiksi. Resa my\xc3\xb6s opetti Tomusormen lukemaan ja n\xc3\xa4iden v\xc3\xa4lill\xc3\xa4 vallitsee luottamukseen perustuva yst\xc3\xa4vyys. Meid\xc3\xa4n maailmaamme h\xc3\xa4n palasi, kun Capricornin palkkaama v\xc3\xa4liaikainen lukija Darius luki h\xc3\xa4net ulos kirjasta. Resa palasi mykk\xc3\xa4n\xc3\xa4, mutta sai my\xc3\xb6hemmin \xc3\xa4\xc3\xa4nens\xc3\xa4 takaisin palatessaan Mustemaailmaan. Elokuvassa Resaa n\xc3\xa4yttelee Sienna Guillory._NEWLINE_Elinor Loredan Elinor on Resan t\xc3\xa4ti, joka asuu Pohjois-Italiassa j\xc3\xa4rven rannalla ja h\xc3\xa4nen taloonsa asti n\xc3\xa4kyy my\xc3\xb6s vanha linna mink\xc3\xa4 tarinoita Elinor h\xc3\xb6yst\xc3\xa4\xc3\xa4 mielell\xc3\xa4\xc3\xa4n mit\xc3\xa4 karmeimilla yksityiskohdilla. Elinor on kirjatoukka ja h\xc3\xa4nen kirjahyllyns\xc3\xa4 pursuavat arvokkaita kirjoja, joita h\xc3\xa4n suojelee kuin omia lapsiaan. Rikas kirjatoukka ja voi kai odottaa, ett\xc3\xa4 rikas kirjatoukka laittaa kaikki rahansa kirjoihin. Ensimm\xc3\xa4isen kerran Tomusormen n\xc3\xa4hdess\xc3\xa4\xc3\xa4n h\xc3\xa4n arveli heti tulennielij\xc3\xa4n aihettavan lopulta ongelmia eik\xc3\xa4 pahemmin pid\xc3\xa4 t\xc3\xa4st\xc3\xa4. Kutsuu t\xc3\xa4t\xc3\xa4 usein my\xc3\xb6s ivaillen tulitikunpureskelijaksi. H\xc3\xa4nen arvokkaimmet kirjansa polttivat Capricornin miehet ja h\xc3\xa4n hautoi kostoa moisesta hirvitt\xc3\xa4v\xc3\xa4st\xc3\xa4 teosta. Ei kirjan alussa pid\xc3\xa4 edes Meggiest\xc3\xa4 josta kuitenkin muodostuu vanhalle naiselle hyvin t\xc3\xa4rke\xc3\xa4 henkil\xc3\xb6. H\xc3\xa4net on kirjassa kuvattu vanhaksi ja hieman ylipainoiseksi. Elokuvassa Elinoria n\xc3\xa4yttelee Helen Mirren._NEWLINE_Capricorn Mustesyd\xc3\xa4n-teos, jonka ymp\xc3\xa4rille trilogia kietoutuu, kertoo Capricornista. Kirjalla on sellainen nimi koska se kertoo miehest\xc3\xa4, jolla on musteenmusta syd\xc3\xa4n. Capricornia kuvaillaan "v\xc3\xa4ritt\xc3\xb6m\xc3\xa4ksi kuin lasillinen maitoa". Miehen tunteista kerrotaan sen verran, ett\xc3\xa4 h\xc3\xa4nen syd\xc3\xa4mens\xc3\xa4 on niin musta, ettei h\xc3\xa4n kykene edes nauttimaan tekemist\xc3\xa4\xc3\xa4n julmuuksista. Capricorn haluaa siepata Mon, koska t\xc3\xa4m\xc3\xa4n uskomattomasta lahjasta olisi hy\xc3\xb6ty\xc3\xa4 h\xc3\xa4nelle; Mo voisi lukea h\xc3\xa4nelle muista tarinoista uskomattomia aarteita. Takaisin Mustemaailmaan Capricorn ei halua palata, koska n\xc3\xa4kee paremman tulevaisuuden itselleen meid\xc3\xa4n maailmassamme. Mustesyd\xc3\xa4n-kirjan lopussa Mo lukee sanat jotka tappavat Capricornin ja useimmat h\xc3\xa4nen miehist\xc3\xa4\xc3\xa4n Meggien viimeisten virkkeiden kohdalla ep\xc3\xa4r\xc3\xb6idess\xc3\xa4. Elokuvassa h\xc3\xa4nt\xc3\xa4 n\xc3\xa4yttelee Andy Serkis._NEWLINE_Tomusormi Tomusormi on tulennielij\xc3\xa4, jonka Mo lukee ulos Mustemaailmasta. Enemm\xc3\xa4n kuin mit\xc3\xa4\xc3\xa4n muuta Tomusormi halusi palata kotiin Mustesyd\xc3\xa4men maisemiin, ja siksi h\xc3\xa4n oli valmis liittym\xc3\xa4\xc3\xa4n Capricornin puolelle ja kavalsi Mo\'n ja Meggien olinpaikan t\xc3\xa4lle. Capricorn lupasi, ett\xc3\xa4 Tomusormi p\xc3\xa4\xc3\xa4sisi takaisin omaan maailmaansa, jos toisi Mon tytt\xc3\xa4rineen sek\xc3\xa4 heid\xc3\xa4n hallussaan olevan Mustesyd\xc3\xa4n-kirjan. Capricorn kuitenkin huijasi Tomusormea ja poltti jokaisen Mustesyd\xc3\xa4men painoksen yht\xc3\xa4 lukuun ottamatta. Tomusormi pelasti kertaalleen Resan, mutta Capricornin miehet l\xc3\xb6ysiv\xc3\xa4t piilopaikan, hakkasivat Tomusormen puolikuolleeksi ja veiv\xc3\xa4t Resan takaisin Capricornin kyl\xc3\xa4\xc3\xa4n. Resa my\xc3\xb6s opetti Tomusormen lukemaan ja n\xc3\xa4iden v\xc3\xa4lill\xc3\xa4 vallitsee yst\xc3\xa4vyys. Tosin taitaapa olla n\xc3\xa4in, ett\xc3\xa4 Tomusormi on rakastunut Resaan. Ja kenties t\xc3\xa4st\xc3\xa4 syyst\xc3\xa4 h\xc3\xa4n ei my\xc3\xb6sk\xc3\xa4\xc3\xa4n kertonut Mo\'lle ja Meggielle Resan olevan meid\xc3\xa4n maailmassamme tai Resalle t\xc3\xa4m\xc3\xa4n miehest\xc3\xa4 ja tytt\xc3\xa4rest\xc3\xa4. Tomusormella on vaimo, Roxane sek\xc3\xa4 kaksi tyt\xc3\xa4rt\xc3\xa4, Brianna ja Rosanna, joista j\xc3\xa4lkimm\xc3\xa4inen kuoli sin\xc3\xa4 aikana jonka Tomusormi vietti meid\xc3\xa4n maailmassamme. Kerran Basta viilteli Tomusormen kasvot mustasukkaisuudesta Roxanea kohtaan; siit\xc3\xa4 on yh\xc3\xa4 j\xc3\xa4ljell\xc3\xa4 kolme vaaleaa arpea Tomusormen kasvojen poikki. Tomusormi on kaikkien aikojen taitavin tulentanssittaja ja h\xc3\xa4nen mukanaan kulki ennen Gwin-n\xc3\xa4\xc3\xa4t\xc3\xa4. Gwinin Tomusormi j\xc3\xa4tt\xc3\xa4\xc3\xa4 meid\xc3\xa4n maailmaamme palatessaan Mustemaailmaan, koska Fenoglio kirjoitti alun perin kirjaansa t\xc3\xa4m\xc3\xa4n kuolevan n\xc3\xa4\xc3\xa4d\xc3\xa4n vuoksi ja Tomusormi hankkii uuden n\xc3\xa4\xc3\xa4d\xc3\xa4n, Hiipparin vaikka hieman ep\xc3\xa4ileekin onko j\xc3\xa4rkev\xc3\xa4\xc3\xa4 hankkia uutta jos entinenkin saattoi sy\xc3\xb6st\xc3\xa4 h\xc3\xa4net kuolemaan. Mutta Meggie ja Farid tuovat t\xc3\xa4m\xc3\xa4n n\xc3\xa4\xc3\xa4d\xc3\xa4n mukanaan ja kuolema on palannut. Faridin ansiosta juttu ei kuitenkaan p\xc3\xa4\xc3\xa4ty Tomusormenm kuolemaan. Ensin ainakaan sill\xc3\xa4 Musteloitsu-kirjassa Tomusormi kuolee pelastaessaan Faridin. Basta oli tappanut Faridin, ja Tomusormi kutsui Kuoleman valtiattaret Valkeat rouvat luokseen tansittamalla tulta n\xc3\xa4ille Kuoleman apulaisille jotka samaan aikaan sek\xc3\xa4 pelk\xc3\xa4\xc3\xa4v\xc3\xa4t, ett\xc3\xa4 ihannoivat tulta. N\xc3\xa4in h\xc3\xa4n vaihtoi oman henkens\xc3\xa4 Faridin henkeen. Ja t\xc3\xa4st\xc3\xa4 voi p\xc3\xa4\xc3\xa4tell\xc3\xa4, ett\xc3\xa4 Farid oli \xc3\xa4\xc3\xa4rimm\xc3\xa4isen t\xc3\xa4rke\xc3\xa4 henkil\xc3\xb6 Tomusormelle. Elokuvassa Tomusormea n\xc3\xa4yttelee Paul Bettany._NEWLINE_Farid Mo luki Faridin ulos Tuhannen ja yhden y\xc3\xb6n saduista jossa h\xc3\xa4n toimi rosvojen apuna. Farid on Meggien poikayst\xc3\xa4v\xc3\xa4 ja Tomusormen oppipoika. Tomusormen n\xc3\xa4\xc3\xa4t\xc3\xa4 Gwin on eritt\xc3\xa4in kiintynyt Faridiin ja poika on taitava tulen kanssa, niin kuin Tomusormikin t\xc3\xa4m\xc3\xa4n opetettua h\xc3\xa4nt\xc3\xa4. H\xc3\xa4n on hyvin kiintynyt Tomusormeen ja murtuu t\xc3\xa4m\xc3\xa4n kuollessa Musteloitsussa vannoen pelastavansa t\xc3\xa4m\xc3\xa4n. Faridilla on tummat hiukset ja pikimustat silm\xc3\xa4t. Elokuvassa Faridia n\xc3\xa4yttelee Rafi Gavron._NEWLINE_Basta Capricornin uskollisin mies. Kirjassa kerrottiin, ett\xc3\xa4 h\xc3\xa4n repisi vaikka syd\xc3\xa4men rinnastaan Capricornin vuoksi. Bastan tavaramerkkin\xc3\xa4 ovat piparmintunhajuinen hengitys joka ilmeisesti on saanut perunsa jostakusta naisesta jota Basta piiritti. Kyseinen henkil\xc3\xb6 ilmeisesti meni sanomaan t\xc3\xa4m\xc3\xa4n hengityst\xc3\xa4 pahan hajuiseksi ja piparminttuhan olikin helppo ratkaisu. Ja toinen tavaramerkki, kenties jopa t\xc3\xa4rke\xc3\xa4mpi tunnistuksen v\xc3\xa4line on vikkel\xc3\xa4 veitsi, joka riippuu aina h\xc3\xa4nen vy\xc3\xb6ll\xc3\xa4\xc3\xa4n. Basta on my\xc3\xb6s hyvin taikauskoinen ja h\xc3\xa4nell\xc3\xa4 riippuu aina kaulassaan amuletti. Ja t\xc3\xa4ss\xc3\xa4p\xc3\xa4s onkin maittava piikki Tomusormen h\xc3\xa4nt\xc3\xa4 piikitell\xc3\xa4. Toinen ongelma: h\xc3\xa4n pelk\xc3\xa4\xc3\xa4 tulta. Ja tasanhan eiv\xc3\xa4t k\xc3\xa4y onnen lahjat, Basta ja Tomusormi kun eiv\xc3\xa4t tunnetusti ole mit\xc3\xa4\xc3\xa4n ylimpi\xc3\xa4 yst\xc3\xa4vyksi\xc3\xa4- Basta kantaa Tomusormelle kaunaa siit\xc3\xa4, ett\xc3\xa4 Tomusormen vaimo Roxane valitsi h\xc3\xa4net eik\xc3\xa4 Bastaa ja er\xc3\xa4\xc3\xa4n\xc3\xa4 iltana viel\xc3\xa4 Mustemaailmassa h\xc3\xa4n meni kahden miehen kanssa jotka piteliv\xc3\xa4t Tomusormea kiinni sill\xc3\xa4 v\xc3\xa4lin kun Basta viilteli tulennielij\xc3\xa4n kasvot. Basta haluaa kostaa Tomusormelle ja onnistuu Musteloitsu-kirjassa iskem\xc3\xa4\xc3\xa4n veitsens\xc3\xa4 Faridin selk\xc3\xa4\xc3\xa4n. Mo kuitenkin tappaa Bastan ty\xc3\xb6nt\xc3\xa4m\xc3\xa4ll\xc3\xa4 miekan t\xc3\xa4m\xc3\xa4n l\xc3\xa4pi Meggien puolesta t\xc3\xa4m\xc3\xa4n itkiess\xc3\xa4 lohduttomasti Faridin ruumiin vierell\xc3\xa4. Bastaa n\xc3\xa4yttelee elokuvassa Jamie Foreman._NEWLINE_Fenoglio Vanha mies joka kirjoitti Mustesyd\xc3\xa4men. H\xc3\xa4nen sukuaan mainitaan kirjassa kolme; lapsenlapset. Mustesyd\xc3\xa4men lopussa p\xc3\xa4\xc3\xa4tyy Fenoglio Mustemaailmaan jostain syyst\xc3\xa4 Meggien lukiessa teksti\xc3\xa4 joka takaisi Varjon tappavan Capricornin ja h\xc3\xa4vitt\xc3\xa4v\xc3\xa4n t\xc3\xa4m\xc3\xa4n miehet. Mustemaailmassa h\xc3\xa4n toimii runoilijana ja tarinankertojana, toimii siin\xc3\xa4 hommassa my\xc3\xb6s paljon ilveilij\xc3\xb6ide kanssa. H\xc3\xa4n on kiintynyt Capricorniin ja Bastaan loistavina pahiksina, mutta toteaa itsekin, ett\xc3\xa4 heid\xc3\xa4t oli parempi tavata ihan vain kirjan sivuilla, ei luonnossa. Elokuvassa Fenogliota n\xc3\xa4yttelee Jim Broadbent._NEWLINE_Capricornin miehet, joita kutsuttiin yleisesti mustatakeiksi. Kirjassa ei mainittu moniakaan nimelt\xc3\xa4. Cockerell (elokuvassa Matt King)oli se, joka vastasi eniten murhat\xc3\xb6ist\xc3\xa4. H\xc3\xa4n ontui Dariuksen luettua h\xc3\xa4net paikalle virheellisesti eik\xc3\xa4 osannut t\xc3\xa4hd\xc3\xa4t\xc3\xa4 sen paremmin kuin muutkaan mustatakit. L\xc3\xa4tt\xc3\xa4nen\xc3\xa4 (elokuvassa Steven Speirs) sai lempinimens\xc3\xa4 siit\xc3\xa4, ett\xc3\xa4 h\xc3\xa4nen nen\xc3\xa4ns\xc3\xa4 liiskaantui kun Darius luki h\xc3\xa4net meid\xc3\xa4n maailmaamme._NEWLINE_Darius Capricornin lukija ennen Mota, jota Basta pilkkasi \xc3\xa4nkytt\xc3\xa4j\xc3\xa4ksi. H\xc3\xa4nest\xc3\xa4 tulee Elinorin kirjastonhoitaja kun h\xc3\xa4n muuttaa Mo\'n ja Meggien poppoon mukana Elinorin taloon. H\xc3\xa4n vannoi ettei en\xc3\xa4\xc3\xa4 ikin\xc3\xa4 lue \xc3\xa4\xc3\xa4neen pelkonsa vuoksi joka turmelee h\xc3\xa4nen lukemansa hahmot jollain tavalla. Esim. Resan \xc3\xa4\xc3\xa4nenmenetys, Cockerellin ontuminen ja L\xc3\xa4tt\xc3\xa4nen\xc3\xa4n nen\xc3\xa4n litistyminen._NEWLINE_Mortola eli Harakka Capricornin \xc3\xa4iti, jota Capricorn ei kuitenkaan my\xc3\xb6nn\xc3\xa4, sill\xc3\xa4 h\xc3\xa4pe\xc3\xa4\xc3\xa4 sek\xc3\xa4 \xc3\xa4itins\xc3\xa4 ett\xc3\xa4 omaansa alhaista syntyper\xc3\xa4\xc3\xa4. Capricornin kuolema satutti Mortolaa kovasti ja h\xc3\xa4n vannoi kostoa Mo\'lle. Musteloitsussa h\xc3\xa4n onnistuukin ampumaan t\xc3\xa4t\xc3\xa4 ja miltei tappamaan t\xc3\xa4m\xc3\xa4n. Elokuvassa Mortolaa n\xc3\xa4yttelee Lesley Sharp._NEWLINE_Gwin Sarvekas n\xc3\xa4\xc3\xa4t\xc3\xa4, Tomusormen seuralainen. Fenoglio oli alun alkaen ajatellut sille ilke\xc3\xa4\xc3\xa4 roolia. Alkuper\xc3\xa4isess\xc3\xa4 Mustesyd\xc3\xa4mess\xc3\xa4 Tumusormen piti saada surmansa kun h\xc3\xa4n yritti pelastaa Gwinin Capricornin miesten kynsist\xc3\xa4.\n_START_SECTION_\nKirjan juoni\n_START_PARAGRAPH_\nKirjan tapahtumat sijoittuvat noin vuoden viimeisen kirjan, eli Mustesyd\xc3\xa4men tapahtumien j\xc3\xa4lkeen. Kaikki alkaakin siit\xc3\xa4, kuinka edellisen kirjan lopussa Tomusormi oli pihist\xc3\xa4nyt Mustesyd\xc3\xa4men viimeisen kappaleen. Nyt Tomusormi ja Farid odottavat er\xc3\xa4st\xc3\xa4 henkil\xc3\xb6\xc3\xa4, Orfeusta, jolla on sama lahja kuin Molla ja Meggiell\xc3\xa4, h\xc3\xa4n voi lukea ihmisi\xc3\xa4 kirjan maailmaan ja sielt\xc3\xa4 pois. Tomusormi kaipaa takaisin Mustemaailmaan, jonka vuoksi h\xc3\xa4n on kutsunut Orfeuksen paikalle. Farid kuitenkin haluaisi my\xc3\xb6s Tomusormen mukaan, onhan h\xc3\xa4n niin kiintynyt Tomusormeen._NEWLINE_Mutta kun Orfeus viimein saapuu, h\xc3\xa4n ei olekaan kirjoittanut sanoja, joilla lukisi Faridin takaisin. Niinp\xc3\xa4 ainoastaan Tomusormi katoaa kirjaan, ja Farid j\xc3\xa4\xc3\xa4 yksin kylm\xc3\xa4lle kadulle, ja yll\xc3\xa4tt\xc3\xa4en Basta, joka pelastui Varjon hy\xc3\xb6kk\xc3\xa4ykselt\xc3\xa4 Mustesyd\xc3\xa4men lopussa, saapuu paikalle ja veitsell\xc3\xa4 uhaten pakottaa Orfeuksen lukemaan h\xc3\xa4net takaisin kirjaan. Orfeus ei kuitenkaan voi lukea, ennen kuin h\xc3\xa4nell\xc3\xa4 on paperilappu, jonka avulla h\xc3\xa4n luki Tomusormen Mustemaailmaan. Niinp\xc3\xa4 Farid varastaa t\xc3\xa4m\xc3\xa4n lapun ja pakenee \xc3\xa4kki\xc3\xa4 Mon ja Meggien luokse, Elinorin taloon, h\xc3\xa4nen t\xc3\xa4ytyisi ehti\xc3\xa4 sinne ennen Bastaa._NEWLINE_Samaan aikaan Elinorin talossa, Meggie on miettinyt kaiken aikaa Mustemaailmaa. Resa, joka yh\xc3\xa4 on mykk\xc3\xa4, on kertonut Meggielle siit\xc3\xa4 tarinoita, ja h\xc3\xa4n on t\xc3\xa4ysin sen lumoissa. Meggie haluaisi maistaa ja haistaa ja kokea mustemaailman, n\xc3\xa4hd\xc3\xa4 keijut ja ruhtinaat, Umpimets\xc3\xa4n ja Ombran kaupungin, ja palata sitten kotiin \xc3\xa4idin ja is\xc3\xa4n luo. Mutta joka kerta kun h\xc3\xa4n muistaa sen, h\xc3\xa4n menett\xc3\xa4\xc3\xa4 rohkeutensa. Siisp\xc3\xa4 Meggie tyytyi vain kuuntelemaan \xc3\xa4itins\xc3\xa4 tarinoita ja odottamaan, ett\xc3\xa4 h\xc3\xa4n joskus p\xc3\xa4\xc3\xa4see sinne. Mo ei kuitenkaan pid\xc3\xa4 siit\xc3\xa4, ett\xc3\xa4 Meggie harhailee nyt t\xc3\xa4ysin omissa maailmoissaan, ja h\xc3\xa4n h\xc3\xa4ipyykin suutusp\xc3\xa4iss\xc3\xa4\xc3\xa4n muutaman p\xc3\xa4iv\xc3\xa4n matkalle pois. Sill\xc3\xa4 aikaa taloon kuitenkin tupsahti vieras, Farid, joka varoitti Elinoria, Meggie\xc3\xa4 ja Resaa Bastasta. Elinor ajatteli, ett\xc3\xa4 Farid tuo taloon taas ep\xc3\xa4onnea, mutta h\xc3\xa4n kuitenkin soittaa Molle ja varoittaa t\xc3\xa4t\xc3\xa4 Bastasta. Siisp\xc3\xa4 Mo palaa pian kotiin, mutta silloin Meggie on keksinyt jo suunnitelman. H\xc3\xa4n aikoo paeta yhdess\xc3\xa4 Faridin kanssa Mustemaailmaan, h\xc3\xa4n aikoo lukea itsens\xc3\xa4 sinne, antaa Faridin p\xc3\xa4\xc3\xa4st\xc3\xa4 Tomusormen luo ja etsi\xc3\xa4 sitten Fenoglion, jotta voi palata takaisin kotiin, olihan Fenoglio nyt Mustemaailmassa. Mo ei kuitenkaan antaisi lupaa, ei ikin\xc3\xa4. Sen vuoksi Meggie lukeekin itsens\xc3\xa4 salaa y\xc3\xb6ll\xc3\xa4 Mustemaailmaan, Farid mukanaan. V\xc3\xa4h\xc3\xa4n aikaa sen j\xc3\xa4lkeen, kun Meggie ja Farid ovat lukeneet itsens\xc3\xa4 tarinaan, Mo l\xc3\xb6yt\xc3\xa4\xc3\xa4 lapun Meggien huoneesta, ett\xc3\xa4 he ovat l\xc3\xa4hteneet. Yll\xc3\xa4tt\xc3\xa4en kuitenkin Basta ja Mortola murtautuvat heid\xc3\xa4n taloonsa Orfeus mukanaan, ja Mortola aikoo viimein saada kostonsa. Meggien ja Faridin harhaillessa Mustemaailmassa, Tomusormen yritelless\xc3\xa4 totutella kymmenen vuoden tapahtumiin ja siihen, ett\xc3\xa4 toinen h\xc3\xa4nen tytt\xc3\xa4rist\xc3\xa4\xc3\xa4n, Rosanna on kuollut ja Fenoglion kirjoittaessa runoja ja lauluja mystisest\xc3\xa4 k\xc3\xb6yhien ja v\xc3\xa4h\xc3\xa4osaisten sankarista, N\xc3\xa4rrist\xc3\xa4, Basta ja Mortola yritt\xc3\xa4v\xc3\xa4t pakottaa Orfeusta luetuttamaan heid\xc3\xa4t ja Mon kirjaan, ainoastaan Mon eik\xc3\xa4 Resaa eik\xc3\xa4 Elinoria, koska Mortola halusi, ett\xc3\xa4 Mo n\xc3\xa4kisi tytt\xc3\xa4rens\xc3\xa4 kuoleman, sill\xc3\xa4 h\xc3\xa4n oli n\xc3\xa4hnyt poikansa kuoleman. Orfeuksen lukiessa kuitenkin Resa onnistuu v\xc3\xa4ltt\xc3\xa4m\xc3\xa4\xc3\xa4n sanojen voiman ja ottamaan Mosta kiinni niin, ett\xc3\xa4 h\xc3\xa4nkin p\xc3\xa4\xc3\xa4tyy Mustemaailmaan. Heti Resan saavuttua sinne, suunnitelmat kuitenkin menev\xc3\xa4t uusiksi ja Mortolan n\xc3\xa4hty\xc3\xa4, ettei Capricorn olekaan elossa kirjan maailmassa h\xc3\xa4n vain tyytyy ampumaan Mota ja haavoittamaan t\xc3\xa4t\xc3\xa4 vakavasti ja j\xc3\xa4tt\xc3\xa4m\xc3\xa4\xc3\xa4n kaksikon mets\xc3\xa4n vangeiksi. Resa huomaa, ett\xc3\xa4 h\xc3\xa4n on saanut \xc3\xa4\xc3\xa4nens\xc3\xa4 takaisin. Valkeat Rouvat ovat tulossa jo hakemaan Mota, mutta silloin paikalle ilmestyy parantaja, Nokkosakka, joka yritt\xc3\xa4\xc3\xa4 saada Mon haavan paranemaan. T\xc3\xa4h\xc3\xa4n menness\xc3\xa4 Farid ja Meggie ovat jo l\xc3\xb6yt\xc3\xa4neet tiens\xc3\xa4 l\xc3\xa4pi tihe\xc3\xa4n umpimets\xc3\xa4n ja tavanneet Fenoglion, joka kertoo heille Mustemaailmasta ja t\xc3\xa4st\xc3\xa4 sankarista, N\xc3\xa4rrist\xc3\xa4, josta kaikki puhuvat._NEWLINE_Resan ja Mon sinnitelless\xc3\xa4 mets\xc3\xa4ss\xc3\xa4, Meggie ja Farid tulevat Fenoglion mukaan, kun Fenoglio menee tapaamaan Ihraruhtinaan perij\xc3\xa4n ja jo kuolleen pojan Cosimo Kaunotukan poikaa syntym\xc3\xa4p\xc3\xa4iv\xc3\xa4n aamuna. Meggie ja Farid saavat samalla tutustua mets\xc3\xa4n toiselta puolelta, Y\xc3\xb6linnasta saapuviin joukkoihin, K\xc3\xa4\xc3\xa4rmekalloon ja h\xc3\xa4nen miehiins\xc3\xa4. Fenoglio onnistuu p\xc3\xa4\xc3\xa4st\xc3\xa4 tapaamaan Ihraruhtinasta, mutta Ihraruhtinas ei en\xc3\xa4\xc3\xa4 ole onnellinen, koska h\xc3\xa4nen enkelinkaunis poikansa, Cosimo Kaunotukka on kuollut. Ihraruhtinasta kutsutaankin siksi nyt Huokausten Ruhtinaaksi. Cosimo Kaunotukan ei ollut tarkoitus kuolla Fenoglion kirjoittaman mukaan, mutta sen j\xc3\xa4lkeen kun Fenoglio oli saapunut Mustemaailmaan, h\xc3\xa4n huomasi ett\xc3\xa4 kaikki on mennyt t\xc3\xa4ysin sekaisin ja aivan eri tavalla kuin h\xc3\xa4n oli alun perin suunnitellut. Cosimo Kaunotukka oli kuollut, kun h\xc3\xa4n oli l\xc3\xa4htenyt taisteluun K\xc3\xa4\xc3\xa4rmekallon tuhopolttajajoukkoja, joita Tulikettu johti, vastaan. Fenoglio kuitenkin onnistuu pirist\xc3\xa4m\xc3\xa4\xc3\xa4n Ihraruhtinasta surullisilla runoilla, jotka muistuttavat Cosimosta, ja h\xc3\xa4n palaa majapaikkaansa Minervan luo. Mo yh\xc3\xa4 sinnittelee el\xc3\xa4m\xc3\xa4n ja kuoleman rajalla, ja h\xc3\xa4n on kuulevinaan Resan \xc3\xa4\xc3\xa4nen, mutta ei tunnista sit\xc3\xa4, sill\xc3\xa4 siit\xc3\xa4 on liian pitk\xc3\xa4 aika kun h\xc3\xa4n viimeksi kuuli sen. Valkeat Rouvat puhuttelevat Mota nimell\xc3\xa4 N\xc3\xa4rri, ja silloinkin kun Resa ja Mo vied\xc3\xa4\xc3\xa4n ilveilij\xc3\xb6iden salaleiriin, ei Resa tied\xc3\xa4, miksi Mota siell\xc3\xa4kin N\xc3\xa4rriksi kutsutaan. Resa yritt\xc3\xa4\xc3\xa4 vakuutella muille, ettei Mo yht\xc3\xa4il\xc3\xa4isyyksist\xc3\xa4 N\xc3\xa4rriin huolimatta ole t\xc3\xa4m\xc3\xa4 lauluissa kerrottu sankari, mutta muut eiv\xc3\xa4t usko ja kertovat, ettei Mota voi pit\xc3\xa4\xc3\xa4 salaleiriss\xc3\xa4 kauan, tai K\xc3\xa4\xc3\xa4rmekallon miehet tulevat ja hakevat h\xc3\xa4net pois ja surmaavat kaikki ilveilij\xc3\xa4t jotka piilottelevat "N\xc3\xa4rri\xc3\xa4."_NEWLINE_Heti seuraavana p\xc3\xa4iv\xc3\xa4n\xc3\xa4 siit\xc3\xa4, kun Fenoglio on vieraillut Ihraruhtinaan luona, t\xc3\xa4m\xc3\xa4 kuolee, ja K\xc3\xa4\xc3\xa4rmekallo alkaa jo ripustaa viirej\xc3\xa4\xc3\xa4n Ombran linnaan. Jacoposta, K\xc3\xa4\xc3\xa4rmekallon tytt\xc3\xa4ren ja edesmenneen Cosimo Kaunotukan vaimon, Violanten eli "Rumiluksen" pojasta on tuleva uusi hallitsija Mustemaailman sille puolen. Fenoglio kuitenkaan ei mill\xc3\xa4\xc3\xa4n voisi sallia sit\xc3\xa4, ett\xc3\xa4 t\xc3\xa4llainen hirmuvaltias hallitsisi Mustemaailmaa, jonka vuoksi h\xc3\xa4n ja Meggie yritt\xc3\xa4v\xc3\xa4t h\xc3\xa4nen kirjailijantaidollaan ja Meggien lukutaidolla her\xc3\xa4tt\xc3\xa4\xc3\xa4 Cosimo Kaunotukan henkiin. He onnistuvatkin siin\xc3\xa4, ja pian Cosimo saapuu kaupunkiin ratsastaen hevosellaan ja saa itselleen valtaistuimen takaisin. Farid ja Meggie huomaavat, ett\xc3\xa4 he ovat rakastuneita ja Meggie saa ensisuudelmansa. Pian t\xc3\xa4m\xc3\xa4n j\xc3\xa4lkeen, kun Fenoglio luulee kaiken olevan hyvin, Tomusormi antaa markkinoilla Resalta saapuneen viestin Meggielle. T\xc3\xa4ss\xc3\xa4 vaiheessa Farid tapaa Tomusormen, muttei ole viel\xc3\xa4 paljastanut, ett\xc3\xa4 vahingossa Gwinkin saapui Mustemaailmaan h\xc3\xa4nen ja Meggien mukana, vaikka Tomusormi ei halunnut Gwini\xc3\xa4 Mustemaailmaan, koska Fenoglio oli kirjoittanut, ett\xc3\xa4 Tomusormi kuolee Gwinin vuoksi. Meggie lukee viestin, ja on aivan kauhuissaan huomatessaan, ett\xc3\xa4 siin\xc3\xa4 lukee, ett\xc3\xa4 Mortola on ampunut Mota ja Resa on nyt pieness\xc3\xa4 leiriss\xc3\xa4 Umpimets\xc3\xa4ss\xc3\xa4. Meggie l\xc3\xa4htee oitsis Farid mukanaan salaleiriin, mutta ennen sit\xc3\xa4 h\xc3\xa4n sanoo Fenogliolle, ett\xc3\xa4 t\xc3\xa4m\xc3\xa4n t\xc3\xa4ytyy kirjoittaa jotakin, jotta Mo paranisi. Niinp\xc3\xa4 Fenoglio kirjoittaa ja Meggie lukee, mutta Meggie ei viel\xc3\xa4 tied\xc3\xa4, paraneeko Mo. Meggielle on kuitenkin j\xc3\xa4rkytys silloin, kun h\xc3\xa4n saapuu salaleiriin ja huomaa, ett\xc3\xa4 siell\xc3\xa4 ei ole en\xc3\xa4\xc3\xa4 ket\xc3\xa4\xc3\xa4n, K\xc3\xa4\xc3\xa4rmekallon miehet ovat ehtineet sinne ensin. Tomusormi p\xc3\xa4\xc3\xa4tti l\xc3\xa4hte\xc3\xa4 etsim\xc3\xa4\xc3\xa4n vankeja, mutta Farid ja Meggie halusivat my\xc3\xb6s l\xc3\xb6yt\xc3\xa4\xc3\xa4 heid\xc3\xa4t, ja he l\xc3\xa4htiv\xc3\xa4t umpim\xc3\xa4hk\xc3\xa4\xc3\xa4n etsim\xc3\xa4\xc3\xa4n vankeja, ja niin he t\xc3\xb6rm\xc3\xa4siv\xc3\xa4t j\xc3\xa4lleen Tomusormeen. Tomusormi, Meggie ja Farid p\xc3\xa4\xc3\xa4ttiv\xc3\xa4t jatkaa etsint\xc3\xb6j\xc3\xa4 yhdess\xc3\xa4, ja he l\xc3\xb6ysiv\xc3\xa4t kuin l\xc3\xb6ysiv\xc3\xa4tkin mets\xc3\xa4st\xc3\xa4 tallit, jonne vankeja oltiin viem\xc3\xa4ss\xc3\xa4. Meggie n\xc3\xa4ki Resan, ja Resa n\xc3\xa4ki Meggien, ja Resan avulla Meggie l\xc3\xb6ysi my\xc3\xb6s Mon. Meggie raahaa k\xc3\xa4rryt joissa Mo on sivuummalle ja menee piiloon, mutta Sammalvaimo, er\xc3\xa4s muuan parantaja, huomaa Meggien ja Faridin sivummalla (pussailemassa) ja kutsuu Meggien paikalle. Meggie huomaa, ett\xc3\xa4 Mo makaa k\xc3\xa4rryiss\xc3\xa4 liikkumattomana, ja Sammalvaimo pyyt\xc3\xa4\xc3\xa4 Meggiet\xc3\xa4 auttamaan Mon hoitamisessa. Meggie on iloinen n\xc3\xa4hdess\xc3\xa4\xc3\xa4n Mon, mutta toisaalta h\xc3\xa4nen syd\xc3\xa4meens\xc3\xa4 my\xc3\xb6s sattuu, koska Mo on niin haavoittunut. Mo ei kuitenkaan ole kuollut, vaan eritt\xc3\xa4in huonossa kunnossa. Meggie saa hoitaa Mota v\xc3\xa4h\xc3\xa4n aikaa, ja kuulee, ett\xc3\xa4 Molle, jota kutsutaan kaiken aikaa N\xc3\xa4rriksi, j\xc3\xa4rjestett\xc3\xa4isiin komeat hirtt\xc3\xa4j\xc3\xa4iset, jonka vuoksi mies t\xc3\xa4ytyy pit\xc3\xa4\xc3\xa4 hengiss\xc3\xa4. Meggie ei tied\xc3\xa4 ollako iloinen vai surullinen, ja pian Tulikettu raahaa h\xc3\xa4net pois paikalta ja passittaa vangit talliin. Y\xc3\xb6ll\xc3\xa4 Meggie, Farid ja Tomusormi kuitenkin keksiv\xc3\xa4t harhautuksen, jonka avulla he saavat vapautettua Tomusormen parhaan yst\xc3\xa4v\xc3\xa4n, Mustan Prinssin ja h\xc3\xa4nen karhunsa, ja Meggie saa viety\xc3\xa4 Resalle salaisen viestin. Samaan aikaan Ombrassa Cosimo Kaunotukka suunnittelee sotaa K\xc3\xa4\xc3\xa4rmekallon miehi\xc3\xa4 vastaan ja m\xc3\xa4\xc3\xa4r\xc3\xa4\xc3\xa4 Fenoglion viralliseksi hovirunoilijakseen ja asuttaa t\xc3\xa4m\xc3\xa4n linnaansa. Silloin Umpimets\xc3\xa4ss\xc3\xa4, Meggie ja Farid ja Tomusormi y\xc3\xb6pyiv\xc3\xa4t paikalla, ja aamulla kun vankeja l\xc3\xa4hdettiin viem\xc3\xa4\xc3\xa4n pois, Meggie ja Farid ja Tomusormi suunnittelivat toisen harhautuksen, ja lapussa jonka Meggie oli Resalle ojentanut oli kerrottu, ett\xc3\xa4 kun mets\xc3\xa4ss\xc3\xa4 tulee vastaan kaatunut puu ja kun se syttyy palamaan, kaikkien t\xc3\xa4ytyy juosta nimenomaan vasemmalle. Kun vangit sitten saapuivat mets\xc3\xa4ss\xc3\xa4 kohtaan jossa puu oli ja se syttyi palamaan, vangit juoksevat vasemmalle, mutta Resa ei. H\xc3\xa4n j\xc3\xa4\xc3\xa4 Mon luokse eik\xc3\xa4 tehnyt sit\xc3\xa4, mit\xc3\xa4 Meggie k\xc3\xa4ski. Meggie, Farid ja Tomusormi pakenevat l\xc3\xa4helle Y\xc3\xb6linnaa er\xc3\xa4\xc3\xa4seen paikkaan nimelt\xc3\xa4 Hiirimylly, mutta heill\xc3\xa4 menee pitk\xc3\xa4 aika, ennen kuin he p\xc3\xa4\xc3\xa4siv\xc3\xa4t sinne._NEWLINE_Aiemmin, Tomusormi oli jo laittanut Pilvenpyr\xc3\xa4htelij\xc3\xa4lle viestin, ett\xc3\xa4 h\xc3\xa4n toisi sen Fenogliolle. Viesti oli saapunut Fenogliolle jo ennen kuin Fenoglio muutti linnaan, mutta Basta ja er\xc3\xa4s K\xc3\xa4\xc3\xa4rmekallon miehist\xc3\xa4, Kurkunleikkaaja olivat saapuneet Fenoglion taloon ja yritt\xc3\xa4neet ry\xc3\xb6st\xc3\xa4\xc3\xa4 viesti\xc3\xa4. Fenoglio kuitenkin oli vastustellut ja paennut tynnyreiden taakse Bastaa. Basta kuitenkin ehtii surmata Pilvenpyr\xc3\xa4htelij\xc3\xa4n, jolla oli viesti Meggien ja muiden olinpaikasta, ja h\xc3\xa4n ehtisi ajoissa toimittaa sen Mortolalle joka osaisi lukea sen. Fenoglio kuitenkin p\xc3\xa4\xc3\xa4tt\xc3\xa4\xc3\xa4 ehti\xc3\xa4 viem\xc3\xa4\xc3\xa4n varoituksen sanan Meggielle ja muille ennen Bastaa, ja h\xc3\xa4n on aikeissa l\xc3\xa4hett\xc3\xa4\xc3\xa4 nopeimman ratsumiehens\xc3\xa4 paikalle. Basta ja t\xc3\xa4m\xc3\xa4 l\xc3\xa4hetti ovat molemmat pian matkalla Hiirimyllylle, mutta kumpi ehtisi ensin, sit\xc3\xa4 he eiv\xc3\xa4t tienneet. Fenoglion viesti oli saapunut Hiirimyllyyn jo ennen kuin Meggie ja muut ehtisiv\xc3\xa4t sinne, mutta Farid aavistaa heti, ettei myllyss\xc3\xa4 ollut turvallista. H\xc3\xa4n ep\xc3\xa4ilee myll\xc3\xa4ri\xc3\xa4 ja aistii kaiken aikaa vaaran. Farid ei loppujen lopuksi olekaan v\xc3\xa4\xc3\xa4r\xc3\xa4ss\xc3\xa4 huomatessaan, ett\xc3\xa4 Bastakin on paikalla. Basta oli ehtinyt ensin. Siisp\xc3\xa4 myllyll\xc3\xa4 alkaa taistelu Tomusormen ja Bastan v\xc3\xa4lill\xc3\xa4. Farid on kuitenkin ovela, ja saa sytytetty\xc3\xa4 myllyss\xc3\xa4 olevaa raakamateriaalia tuleen niin, ett\xc3\xa4 Basta ja Kurkunleikkaaja, jotka olivat juuri aikeissa osua Bastaan miekallaan, j\xc3\xa4\xc3\xa4v\xc3\xa4t tulen armoille. Tomusormi oli my\xc3\xb6s j\xc3\xa4\xc3\xa4m\xc3\xa4ss\xc3\xa4 tulen vangiksi, mutta Farid pelastaa Tomusormen ja l\xc3\xa4htee Meggien ja t\xc3\xa4m\xc3\xa4n kanssa \xc3\xa4kki\xc3\xa4 pakoon. Meggie oli jo aiemmin l\xc3\xa4hett\xc3\xa4nyt Fenogliolle viestin siit\xc3\xa4, ett\xc3\xa4 Fenoglion t\xc3\xa4ytyy kirjoittaa tarina uusiksi ja pelastaa Mo K\xc3\xa4\xc3\xa4rmekallon kynsist\xc3\xa4. Siisp\xc3\xa4 Fenoglio kirjoitti - mutta se ei ollut h\xc3\xa4nelle helppoa. H\xc3\xa4nell\xc3\xa4 kesti kauan saada aikaan oikeat sanat. Ja kun h\xc3\xa4n sitten sai kuin saikin ne aikaan, h\xc3\xa4n l\xc3\xa4hetti sanat Roxanen, Tomusormen kuvankauniin vaimon, jolta Cosimo Kaunotukka oli pyyt\xc3\xa4nyt kysy\xc3\xa4 jotakin matkaan. Roxane l\xc3\xa4hti matkaan vanhalla hevosella, mutta hevonen jaksoi silti perille asti. Meggie saa Fenogliolta sanat K\xc3\xa4\xc3\xa4rmekallon tappioon helposti, ja kun Tomusormi, jota Kurkunleikkaaja oli myllyll\xc3\xa4 ehtinyt iske\xc3\xa4 miekalla jalkaan tuli Meggien ja Faridin kanssa parantolaan y\xc3\xb6linnan l\xc3\xa4htist\xc3\xb6lle, Meggie luki. Sanat kertoivat siit\xc3\xa4, kuinka K\xc3\xa4\xc3\xa4rmekallo er\xc3\xa4\xc3\xa4n\xc3\xa4 iltana pelk\xc3\xa4si kuolemaa enemm\xc3\xa4n kuin koskaan, K\xc3\xa4\xc3\xa4rmekallo oli jo vanhenemassa ja h\xc3\xa4n ajatteli kaiken aikaa, ett\xc3\xa4 Valkeat Rouvat tulevat pian h\xc3\xa4net hakemaan - ja silloin Meggie saapui linnaan. Meggie ei kuitenkaan aikoisi ryhty\xc3\xa4 v\xc3\xa4kivaltaiseksi, vaan h\xc3\xa4n aikoisi ehdottaa vaihtokauppaa K\xc3\xa4\xc3\xa4rmekallon kanssa. Kunhan K\xc3\xa4\xc3\xa4rmekallo vapauttaisi Mon ja muut vangit, Meggie voisi sitoa yhdess\xc3\xa4 is\xc3\xa4ns\xc3\xa4 kanssa kirjan, jonka sis\xc3\xa4lle h\xc3\xa4n sitoisi samalla my\xc3\xb6s kuoleman, jolloin se tekisi K\xc3\xa4\xc3\xa4rmekallon kuolemattomaksi. Er\xc3\xa4s asia, jota Meggie ei kuitenkaan paljastaisi K\xc3\xa4\xc3\xa4rmekallolle, olisi se, ett\xc3\xa4 kirja voisi my\xc3\xb6s surmata, kunhan sinne kirjoittaisi kolme sanaa; syd\xc3\xa4n, veri, kuolema._NEWLINE_Meggie ei kuitenkaan ehtinyt lukea viesti\xc3\xa4\xc3\xa4n loppuun, ennen kuin h\xc3\xa4n jo l\xc3\xa4hti linnaan sen seurauksena ett\xc3\xa4 joku sairaalan apureista oli kavaltanut heid\xc3\xa4t, ja pian h\xc3\xa4n huomasikin olevansa jo y\xc3\xb6linnassa, jossa jokainen piti Meggie\xc3\xa4 noitana sen vuoksi, ett\xc3\xa4 Mortola oli n\xc3\xa4ytt\xc3\xa4nyt heille valokuvia Meggiest\xc3\xa4, eik\xc3\xa4 kukaan Mustemaailmassa tiennyt mit\xc3\xa4 valokuvat olivat. Siell\xc3\xa4 h\xc3\xa4n oli K\xc3\xa4\xc3\xa4rmekallon edess\xc3\xa4 silm\xc3\xa4st\xc3\xa4 silm\xc3\xa4\xc3\xa4n, ja kaikki repliikit jota K\xc3\xa4\xc3\xa4rmekallo ja Meggie sanoivat olivat aivan Fenoglion kyn\xc3\xa4st\xc3\xa4. Meggie uskoi, ett\xc3\xa4 kaikki menisi h\xc3\xa4nen suunnitelmiensa mukaan, mutta pian h\xc3\xa4n huomasi ett\xc3\xa4 eteen tuli kohta, jossa kirjoitettuja sanoja ei en\xc3\xa4\xc3\xa4 ollut ja kaikki alkoi menn\xc3\xa4 omalla tavallaan. Meggie, joka oli jo luvannut K\xc3\xa4\xc3\xa4rmekallolle kuolemattomuuden kirjan, joutuu tutkituksi ja pergamentti, johon teksti on kirjoitettu l\xc3\xb6ydet\xc3\xa4\xc3\xa4n. Mortola lukee sen, eik\xc3\xa4 ole mieliss\xc3\xa4\xc3\xa4n._NEWLINE_Samaan aikaan Cosimo Kaunotukan miehet ovat jo l\xc3\xa4hteneet mets\xc3\xa4\xc3\xa4n taistelemaan, mutta Cosimon miehet valitettavasti h\xc3\xa4visiv\xc3\xa4t, koska Meggie ei ollut ehtinyt lukemaan Cosimon voittoon liittyvi\xc3\xa4 sanoja. My\xc3\xb6s Fenoglio oli ollut mukana taistelussa, mutta h\xc3\xa4n ei ollut kuollut eik\xc3\xa4 haavoittunut. Cosimo kuitenkin sai surmansa, ja Fenoglio t\xc3\xa4m\xc3\xa4n j\xc3\xa4lkeen vannoi, ettei kirjoittaisi en\xc3\xa4\xc3\xa4 ikin\xc3\xa4. Meggie on linnassa neuvottomana, mutta h\xc3\xa4n siit\xc3\xa4 huolimatta, ett\xc3\xa4 kaikki nyt tiet\xc3\xa4v\xc3\xa4t mit\xc3\xa4 kirjassa pit\xc3\xa4\xc3\xa4 lukea ett\xc3\xa4 se surmaisi K\xc3\xa4\xc3\xa4rmekallon h\xc3\xa4n ei joudu pulaan. K\xc3\xa4\xc3\xa4rmekallo on hyvin herkk\xc3\xa4uskoinen, ja h\xc3\xa4n uskoi yh\xc3\xa4, ett\xc3\xa4 kirja tekee h\xc3\xa4net kuolemattomaksi. K\xc3\xa4\xc3\xa4rmekallo kuitenkin varmistaa, ettei kukaan koskaan p\xc3\xa4\xc3\xa4se kirjoittamaan siihen kirjaan noita sanoja, ja pakottaa Meggien ja Mon sitomaan kirjaa. Samoihin aikoihin Tomusormi ja Farid tekev\xc3\xa4t rannalla tulitaian, joka tekee heid\xc3\xa4t n\xc3\xa4kym\xc3\xa4tt\xc3\xb6miksi aamuun asti. Siisp\xc3\xa4 he menev\xc3\xa4t linnaan tapaamaan vankeja ja Resaa, ja kertovat, ett\xc3\xa4 Meggie ja Mo ovat turvassa. Tomusormi kuitenkin joutuu pian l\xc3\xa4htem\xc3\xa4\xc3\xa4n, mutta ennen sit\xc3\xa4 h\xc3\xa4n tekee varmaksi ett\xc3\xa4 linnan mailla hiippaileva Nokisieppo, surkea tulennielij\xc3\xa4 ei tee mit\xc3\xa4\xc3\xa4n harkitsematonta._NEWLINE_Meggie ja Mo sitovat kirjaa kauan, ja he saavat sen valmiiksi juuri silloin, kun K\xc3\xa4\xc3\xa4rmekallo haluaa sen valmiiksi. Heti kun K\xc3\xa4\xc3\xa4rmekallo ehtii, h\xc3\xa4n testaa toimiiko kirja sill\xc3\xa4 lailla, ett\xc3\xa4 h\xc3\xa4n ovelasti pyyt\xc3\xa4\xc3\xa4kin apuriaan, Tulikettua kirjoittamaan nimens\xc3\xa4 sinne. Tulikettu ep\xc3\xa4r\xc3\xb6i, mutta kirjoittaa nimens\xc3\xa4 kuitenkin kirjaan. K\xc3\xa4\xc3\xa4rmekallo sanoo Molle, eli "N\xc3\xa4rrille", ett\xc3\xa4 t\xc3\xa4m\xc3\xa4n t\xc3\xa4ytyisi iske\xc3\xa4 miekka Tuliketun l\xc3\xa4pi, mutta Mo ei tahdo. Silloin yksi vartijoista iskee miekan Tuliketun l\xc3\xa4pi, mutta kaikki yll\xc3\xa4ttyv\xc3\xa4t, ettei Tulikettu kuolekaan, vaan vet\xc3\xa4\xc3\xa4 miekan vatsastaan pois kuin se olisi t\xc3\xa4ysin harmiton esine. T\xc3\xa4ll\xc3\xb6in jokainen linnan asukki on varma, ett\xc3\xa4 Meggie on oikeasti noita. K\xc3\xa4\xc3\xa4rmekallo kuitenkin j\xc3\xa4tt\xc3\xa4\xc3\xa4 kertomatta Tuliketulle sen, mit\xc3\xa4 h\xc3\xa4n aikoo tehd\xc3\xa4 seuraavaksi, ja pyyt\xc3\xa4\xc3\xa4kin er\xc3\xa4st\xc3\xa4 miehist\xc3\xa4\xc3\xa4n kirjoittamaan kirjaan ne kolme sanaa; syd\xc3\xa4n, veri, kuolema._NEWLINE_Ja ennen kuin Tulikettu ehtii tehd\xc3\xa4 mit\xc3\xa4\xc3\xa4n, h\xc3\xa4n on jo kuollut ja K\xc3\xa4\xc3\xa4rmekallo kirjoittaa oman nimens\xc3\xa4 kirjaan niin, ett\xc3\xa4 h\xc3\xa4nest\xc3\xa4kin tulee kuolematon. H\xc3\xa4n kiitt\xc3\xa4\xc3\xa4 Mota, ja p\xc3\xa4\xc3\xa4st\xc3\xa4\xc3\xa4 silloin omasta hyvyydest\xc3\xa4 ja laupeudestaan - h\xc3\xa4n oli jo aiemmin sanonut, ett\xc3\xa4 sen kunniaksi, ett\xc3\xa4 h\xc3\xa4nen viides vaimonsa oli synnytt\xc3\xa4nyt h\xc3\xa4nelle poikaperij\xc3\xa4n - p\xc3\xa4\xc3\xa4st\xc3\xa4\xc3\xa4 kaikki linnan vangit vapaaksi, my\xc3\xb6s "N\xc3\xa4rrin" ja Meggien. Meggie, Mo, Resa ja muut poistuvat linnasta v\xc3\xa4hin \xc3\xa4\xc3\xa4nin h\xc3\xa4mm\xc3\xa4stynein\xc3\xa4, Farid ja Tomusormi mukanaan. K\xc3\xa4\xc3\xa4rmekallo pit\xc3\xa4\xc3\xa4 siis lupauksensa. Yll\xc3\xa4tt\xc3\xa4en kuitenkin Basta ja pari muuta miest\xc3\xa4 linnasta hy\xc3\xb6kk\xc3\xa4\xc3\xa4 esiin aseistettuina, mutta Tomusormi ehtii ajoissa Faridin avustuksella tekem\xc3\xa4\xc3\xa4n tulimuurin, joka suojaa heit\xc3\xa4 Bastalta ja muilta. Tomusormi huomaa kuitenkin heti, ettei kaikki ole hyvin, ja h\xc3\xa4n huomaa, ett\xc3\xa4 Basta etsii jotakuta joukon seasta. Ja Tomusormi huomaa sen liian my\xc3\xb6h\xc3\xa4\xc3\xa4n - Basta etsii Faridia._NEWLINE_Ennen kuin Tomusormi ehtii varoittaa Faridia, Basta ehtii jo heitt\xc3\xa4m\xc3\xa4\xc3\xa4n veitsens\xc3\xa4 ja se l\xc3\xa4vist\xc3\xa4\xc3\xa4 Meggie\xc3\xa4 syleilev\xc3\xa4n Faridin sel\xc3\xa4n niin nopeasti, ettei poika ehtinyt tajuta mit\xc3\xa4\xc3\xa4n. Meggie joutuu \xc5\xa1okkiin, ja h\xc3\xa4n j\xc3\xa4\xc3\xa4 nyyhkytt\xc3\xa4m\xc3\xa4\xc3\xa4n kovaan \xc3\xa4\xc3\xa4neen rakkaansa kuolemaa. Mo, huomatessaan miten j\xc3\xa4rkyttyneit\xc3\xa4 Tomusormi ja Meggie ovat, ottaa esiin miekan jonka h\xc3\xa4n oli linnasta poiminut kun se oli ty\xc3\xb6nnetty Tuliketun l\xc3\xa4pi, ja iskee sill\xc3\xa4 Bastaa tappaen t\xc3\xa4m\xc3\xa4n. Basta kuolee h\xc3\xa4mm\xc3\xa4stynyt ilme kasvoillaan, ja pian Tomusormi ja muut pakenevat maanalaisiin kaivoksiin Kyyvuoren alle ja heist\xc3\xa4 jokainen on yh\xc3\xa4 surullinen Faridin kuolemasta, varsinkin Tomusormi. Tomusormi kuitenkin tekee jotakin, h\xc3\xa4n kertoo nimitt\xc3\xa4in Faridin ruumiin vierell\xc3\xa4 makaavalle Meggielle, ett\xc3\xa4 kutsuu valkeat rouvat paikalle, jotta he toisivat Faridin takaisin. Meggien h\xc3\xa4n k\xc3\xa4skee siksi aikaa pois, ja Meggie menee kertomaan Roxanelle, mit\xc3\xa4 Tomusormi tekee. Roxane tajuaa tilanteen heti, ja kun he saapuvat takaisin Tomusormen luo, sein\xc3\xa4lle on kirjoitettu tulikirjaimin Roxanen nimi ja Tomusormi makaa maassa liikkumattomana, ja Farid on j\xc3\xa4lleen elossa._NEWLINE_Tomusormi viettelee siis Valkeat Rouvat tulella ja vaihtaa osia Faridin kanssa niin, ett\xc3\xa4 Farid saa el\xc3\xa4\xc3\xa4 ja Tomusormi kuolee. Roxane j\xc3\xa4\xc3\xa4 sanattomana paikalleen, ja Meggie halaa Faridia surren samalla Tomusormea. Mo kertoo, ett\xc3\xa4 K\xc3\xa4\xc3\xa4rmekallon kirja ei tee h\xc3\xa4nest\xc3\xa4 kuolematonta kuin pariksi viikoksi, sill\xc3\xa4 h\xc3\xa4n sitoi kirjan huonosti. Meggie on osittain iloinen, mutta osittain my\xc3\xb6s mietteli\xc3\xa4s. Meggie ja muut p\xc3\xa4\xc3\xa4tt\xc3\xa4v\xc3\xa4t siis l\xc3\xa4hte\xc3\xa4 matkaan er\xc3\xa4\xc3\xa4seen paikkaan, jonka Musta Prinssi on heille paljastanut. Ennen sit\xc3\xa4 Meggie kuitenkin aikoo lukea tarinaan Orfeuksen, esilukijan, joka oli kaiken aikaa majaillut Elinorin talossa lukiten naisen ja Dariuksen kellariin. Orfeus on jo pitk\xc3\xa4\xc3\xa4n ep\xc3\xa4toivoisesti yritt\xc3\xa4nyt lukea itse\xc3\xa4\xc3\xa4n kirjaan ja h\xc3\xa4n yll\xc3\xa4ttyy kovasti huomatessaan, ett\xc3\xa4 h\xc3\xa4n pian onkin Mustemaailmassa. H\xc3\xa4n ei kuitenkaan suostu my\xc3\xb6nt\xc3\xa4m\xc3\xa4\xc3\xa4n, ett\xc3\xa4 Meggie luki h\xc3\xa4net tarinaan, mutta h\xc3\xa4n suostuu kuitenkin Meggien tarjoukseen. Koska Fenoglio ei en\xc3\xa4\xc3\xa4 aio kirjoittaa, Fenoglio voisi opettaa taitonsa Orfeukselle, ja niin he voisivat kenties palauttaa Tomusormen el\xc3\xa4vien kirjoihin ja saada kaiken taas raiteilleen._NEWLINE_K\xc3\xa4\xc3\xa4rmekallon kirja, joka tekee h\xc3\xa4net kuolemattomaksi saattaa er\xc3\xa4\xc3\xa4n teorian mukaan kieli\xc3\xa4 jotakin viimeisest\xc3\xa4 kirjasarjan osasta, Mustekuolemasta. Koska siihen t\xc3\xa4ytyy surmaamiseksi kirjoittaa kolme sanaa; syd\xc3\xa4n, veri, kuolema, ja kirjasarjan kolmen osan nimet ovat "Mustesyd\xc3\xa4n", "Musteveri" (joka on k\xc3\xa4\xc3\xa4nn\xc3\xb6s alkuper\xc3\xa4isest\xc3\xa4 Tintenblut-nimest\xc3\xa4) ja "Mustekuolema", ne saattavat mahdollisesti linkitty\xc3\xa4 jotenkin toisiinsa.'